2.

Poradný výbor súhlasí s Komisiou, že na účely posúdenia tejto operácie sa relevantné produktové trhy vymedzujú takto: a) trhy pre systémy na výrobu striedavého napätia (AC) v rámci elektrických systémov i) Trh pre systémy na výrobu striedavého napätia možno rozdeliť na základe stálej a premenlivej frekvencie, hoci relevantnosť ďalšieho delenia trhu môže ostať na účely tejto veci otvorená. ii) Na účely tejto veci je možné ponechať otvorenú aj otázku, či by generátory pre rôzne veľkosti leteckých platforiem mali byť vymedzené ako osobitný produktový trh. iii) Otázka ďalšieho delenia trhu na výrobu elektrickej energie podľa komerčného a vojenského použitia môže ostať na účely tejto veci otvorená; b) trhy pre primárne a sekundárne distribučné systémy v rámci distribúcie striedavého napätia a distribúcie nízkonapäťového a vysokonapäťového jednosmerného prúdu (DC); c) trh pre letecké motory, hoci otázku, či by trh mal byť úzko vymedzený na základe účelu použitia alebo či by sa mal považovať za unikátny trh zahŕňajúci turbodúchadlové a turbovrtuľové motory, možno ponechať na účely tejto veci otvorenú; d) trhy pre pomocné energetické jednotky (APU) pre veľké komerčné lietadlá a pre regionálne prúdové lietadlá, hoci relevantnosť ďalšieho delenia podľa výkonu alebo výkonnostné kritériá môže ostať na účely tejto veci otvorená; e) trhy pre elektronické riadiace jednotky motora, hlavné palivové čerpadlá a jednotky dávkovania paliva (ďalej spolu len „riadiace jednotky motora“), hoci relevantnosť ďalšieho delenia podľa veľkosti motora a účelu lietadla môže ostať na účely tejto veci otvorená; f) trhy s palivovými dýzami, hoci otázka, či by sa mal trh ďalej deliť v závislosti od veľkosti a/alebo typu motora, môže ostať na účely tejto veci otvorená; g) trhy pre systémy ovládačov riadenia letu, hoci otázka, či by sa trh mal ďalej deliť na primárne ovládače riadenia letu („PFCA“ – primary flight control actuators), sekundárne ovládače riadenia letu („SFCA“ – secondary flight control actuators), ovládače polohovateľného horizontálneho stabilizátora („THSA“ – trimmable horizontal stabilizer actuator), ovládače riadenia letu rotorových lietadiel („RFCA“ – rotorcraft flight control actuator) môže ostať na účely tejto veci otvorená; h) trh pre mechanické podzostavy vyrobené osobitne pre systémy THSA, hoci otázka, či by tento trh mal zahŕňať dodávky samostatných guličkových skrutiek pre systémy THSA môže ostať na účely tejto veci otvorená; i) trh pre systémy motorových gondol, hoci presné vymedzenie produktového trhu môže ostať na účely tejto veci otvorené; j) trh pre systémy zisťovania námrazy, hoci presné vymedzenie produktového trhu môže ostať na účely tejto veci otvorené; k) trh pre prevodníky tlaku, hoci presné vymedzenie produktového trhu môže ostať na účely tejto veci otvorené; l) trh pre osvetlenie, hoci presné vymedzenie produktového trhu môže ostať na účely tejto veci otvorené; m) trh pre vrtuľníky, hoci presné vymedzenie produktového trhu (odlišné produktové trhy pre vojenské vrtuľníky a civilné vrtuľníky) môže ostať na účely tejto veci otvorené; n) trh pre záchranné zdvíhacie navijaky vrtuľníkov, hoci presné vymedzenie produktového trhu môže ostať na účely tejto veci otvorené; o) trh pre sondami na získavanie letových údajov, hoci presné vymedzenie produktového trhu môže ostať na účely tejto veci otvorené; p) trh pre služby spojené s údržbou, opravou a generálnymi opravami (maintenance, repair and overhaul – MRO) komponentov, hoci presné vymedzenie produktového trhu môže ostať na účely tejto veci otvorené; q) trh pre náhradné súčiastky a vstupy súvisiace s poskytovaním služieb MRO, hoci presné vymedzenie produktového trhu môže ostať na účely tejto veci otvorené.